Ericu950/Stoicheia-meter-silver huggingface dataset:
τυδείδης γοῦν   καὶ κρέασι καὶ πλείοις δεπάεσσι τιμᾶται καὶ Αἴας   νώτοισι διηνεκέεσσι γεραίρεται , καὶ οἱ βασιλεῖς δὲ τοῖς αὐτοῖς   ·
νῶτα βοός , τά ῥά οἱ πάρθεσαν αὐτῷ  .
καὶ Ἰδομενέα δέ Ἀγαμέμνων πλείῳ δέπᾳ τιμᾷ   .
καὶ Σαρπηδὼν δὲ παρὰ Λυκίοις τοῖς αὐτοῖς τιμᾶται , καὶ ἕδρῃ καὶ κρέασιν   .
ἦν δέ τις αὐτοῖς καὶ διὰ τῆς προπόσεως ἀσπασμός ·
οἱ γοῦν θεοὶ  χρυσέοις δεπάεσσι δειδέχατ  ἀλλήλους  , ἤτοι ἐδεξιοῦντο προπίνοντες ἑαυτοῖς ταῖς δεξιαῖς .
καί τις δὲ δείδεκτ  Ἀχιλλέα ἀντὶ τοῦ ἐδεξιοῦτο , ὅ ἐστι προέπινεν αὐτῷ τῇ δεξιᾷ διδοὺς τὸ ποτήριον .
ἐδωροῦντο δὲ καὶ ἀπὸ τῆς αὑτῶν μοίρας οἷς ἐβούλοντο , ὡς Ὀδυσσεὺς   νώτου ἀποπροταμὼν οὗ αὐτῷ παρέθεντο τῷ Δημοδόκῳ .
ἐχρῶντο δ ἐν τοῖς συμποσίοις καὶ κιθαρῳδοῖς καὶ ὀρχησταῖς , ὡς οἱ μνηστῆρες .
καὶ παρὰ Μενελάῳ    ἐμέλπετο θεῖος ἀοιδός  , δύο δὲ κυβιστητῆρες μολπῆς ἐξάρχοντες ἐδίνευον .
μολπῆς δὲ ἀντὶ τοῦ παιδιᾶς .
σῶφρον δέ τι ἦν τὸ τῶν ἀοιδῶν γένος καὶ φιλοσόφων διάθεσιν ἐπέχον .
ἀγαμέμνων γοῦν τὸν ἀοιδὸν καταλείπει τῇ Κλυταιμνήστρᾳ φύλακα καὶ παραινετῆρά τινα ·
ὃς πρῶτον μὲν ἀρετὴν γυναικῶν διερχόμενος ἐνέβαλλέ τινα φιλοτιμίαν εἰς κ αλοκἀγαθίαν , εἶτα διατριβὴν παρέχων ἡδεῖαν ἀπεπλάνα τὴν διάνοιαν φαύλων ἐπινοιῶν .
διὸ Αἴγισθος οὐ πρότερον διέφθειρε τὴν γυναῖκα πρὶν τὸν ἀοιδὸν ἀποκτεῖναι ἐν νήσῳ ἐρήμῃ .
τοιοῦτός ἐστι καὶ ὁ παρὰ τοῖς μνηστῆρσιν ἀείδων ἀνάγκῃ , ὃς τοὺς ἐφεδρεύοντας τῇ Πηνελόπῃ ἐβδελύττετο .
κοινῶς δέ που πάντας τοὺς ἀοιδοὺς αἰδοίους τοῖς ἀνθρώποις εἶναί φησι ·
τ οὔνεκ  ἄρα σφέας οἴμας Μοῦσ ἐδίδαξε φίλησέ τε φῦλον ἀοιδῶν .
ὁ δὲ παρὰ Φαίαξι Δημόδοκος ᾄδει Ἄρεος καὶ Ἀφροδίτης συνουσίαν   , οὐ διὰ τὸ ἀποδέχεσθαι τὸ τοιοῦτον πάθος , ἀλλ ἀποτρέπων αὐτοὺς παρανόμων ἔργων , ἢεἰδὼς ἐν τρυφερῷ τινι βίῳ τεθραμμένους κ ἀντεῦθεν ὁμοιότατα τοῖς τρόποις αὐτῶν τὰ πρὸς ἀνάπαυσιν προφέρων .
καὶ τοῖς μνηστῆρσιν ᾄδει πρὸς τὴν αὐτὴν βουλὴν ὁ Φήμιος νόστον Ἀχαιῶν   .
καὶ αἱ Σειρῆνες δὲ ᾄδουσι τῷ Ὀδυσσεῖ τὰ μάλιστα αὐτὸν τέρψοντα καὶ τὰ οἰκεῖα τῇ φιλοτιμίᾳ αὐτοῦ καὶ πολυμαθείᾳ λέγουσαι .
ἴσμεν γάρ , φασί   , τά τ ἄλλα καὶ ὅσσα γένηται ἐν χθονὶ πολυβοτείρῃ .
ὀρχήσεις δ εἰσὶ παρ Ὁμήρῳ αἳ μέν τινες τῶν κυβιστητήρων , αἳ δὲ διὰ τῆς σφαίρας ·
ἧς τὴν εὕρεσιν Ἀγαλλὶς ἡ Κερκυραία γραμματικὴ Ναυσικάᾳ ἀνατίθησιν ὡς πολίτιδι χαριζομένη , Δικαίαρχος δὲ   Σικυωνίοις , Ἵππασος δὲ   Λακεδαιμονίοις ταύτην τε καὶ τὰ γυμνάσια πρώτοις .
ταύτην δὲ μόνην τῶν ἡρωίδων Ὅμηρος παράγει σφαιρίζουσαν .
διαβόητοι δὲ ἐπὶ σφαιρικῇ Δημοτέλης ὁ Θεοκρίτου τοῦ Χίου σοφιστοῦ ἀδελφὸς καί τις Χαιρεφάνης ·
ὃς ἀσελγεῖ τινι νέῳ παρακολουθῶν οὐ διελέγετο μέν , ἐκώλυε δὲ πράττειν τὸν νεανίσκον .
εἰπόντος δὲ ὅτι  Χαιρέφανες , ἐὰν παύσῃ ἀκολουθῶν , πάντα σοι ἔσται παρ ἡμῶν ,   ἐγὼ δ ἄν , ἔφη , σοὶ διαλεχθείην ;
τί οὖν , εἶπε , παρακολουθεῖς ;
χαίρω σε θεωρῶν , ἔφη , τὸ δὲ ἦθος οὐ δοκιμάζω .
ὅτι τὸ φούλλικλον καλούμενον  ἦν δὲ ὡς ἔοικε σφαιρίσκιόν τι  εὗρεν Ἀττικὸς Νεαπολίτης παιδοτρίβης γυμνασίας ἕνεκα Πομπηίου Μάγνου .
τὸ δὲ καλούμενον διὰ τῆς σφαίρας ἁρπαστὸν φαινίνδα ἐκαλεῖτο , ὃ ἐγὼ πάντων μάλιστα ἀσπάζομαι .
πολὺ δὲ τὸ σύντονον καὶ καματηρὸν τῆς περὶ τὴν σφαιριστικὴν ἁμίλλης τό τε κατὰ τοὺς τραχηλισμοὺς ῥωμαλέον .
ἀντιφάνης   ·
οἴμοι κακοδαίμων , τὸν τράχηλον ὡς ἔχω .
διηγεῖται δὲ τὴν φαινίνδα παιδιὰν οὕτως Ἀντιφάνης   ·
σφαῖραν λαβὼν τῷ μὲν διδοὺς ἔχαιρε , τὸν δ ἔφευγ  ἅμα , τοῦ δ ἐξέκρουσε , τὸν δ ἀνέστησεν πάλιν , κλαγκταῖσι φωναῖς . . . . . . . . .
ἔξω , μακράν , παρ αὐτόν , ὑπὲρ αὐτόν , κάτω , ἄνω , βραχεῖαν , ἀπόδος ἐν καταστροφῇ .
ἐκαλεῖτο δὲ φαινίνδα ἀπὸ τῆς ἀφέσεως τῶν σφαιριζόντων , ἢ ὅτι εὑρετὴς αὐτοῦ , ὥς φησιν Ἰόβας ὁ Μαυρούσιος   , Φαινέστιος ὁ παιδοτρίβης .
καὶ Ἀντιφάνης   ·
φαινίνδα παίζων ᾔεις ἐν Φαινεστίου .
ἐφρόντιζον δὲ εὐρυθμίας οἱ σφαιρίζοντες .
δαμόξενος γοῦν φησι   ·
νεανίας τις ἐσφαίριζεν εἷς ἐτῶν ἴσως ἑκκαίδεκ  ἢ ἑπτακαίδεκα , Κῷος ·
θεοὺς γὰρ φαίνεθ ἡ νῆσος φέρειν .
ὃς ἐπεί ποτ ἐμβλέψειε τοῖς καθημένοις , ἢ λαμβάνων τὴν σφαῖραν ἢ διδούς , ἅμα πάντες ἐβοῶμεν ·
ἡ δ εὐρυθμία , τὸ δ ἦθος , ἡ τάξις δ ὅση .
ἐν τῷ τι πράττειν ἢ λέγειν ἐφαίνετο τέρας τι κάλλους , ἄνδρες ·
οὔ τ ἀκήκοα ἔμπροσθεν οὔ θ ἑόρακα τοιαύτην χάριν .
κακὸν ἄν τι μεῖζον ἔλαβον , εἰ πλείω χρόνον ἔμεινα ·
καὶ νῦν δ οὐχ ὑγιαίνειν μοι δοκῶ .
ἐσφαίριζε δ οὐκ ἀηδῶς καὶ Κτησίβιος ὁ Χαλκιδεὺς φιλόσοφος ·
καὶ πολλοὶ διὰ τὴν σφαιρικὴν αὐτῷ συναπεδύοντο τῶν Ἀντιγόνου τοῦ βασιλέως φίλων .
συνέγραψε δὲ περὶ σφαιριστικῆς Τιμοκράτης ὁ Λάκων .
οἱ Φαίακες δὲ παρ Ὁμήρῳ καὶ ἄνευ σφαίρας ὀρχοῦνται .
καὶ ὀρχοῦνταί που ἀνὰ μέρος πυκνῶς  τοῦτο γάρ ἐστι τὸ    ταρφέ ἀμειβόμενοι  , ἄλλων ἐφεστώτων καὶ ἐπικροτούντων τοῖς λιχανοῖς δακτύλοις , ὅ φησι ληκεῖν .
οἶδε δὲ ὁ ποιητὴς καὶ τὴν πρὸς ᾠδὴν ὄρχησιν ·
δημοδόκου γοῦν ᾄδοντος   κοῦροι πρωθῆβαι ὠρχοῦντο ·
καὶ ἐν τῇ Ὁπλοποιίᾳ δὲ παιδὸς κιθαρίζοντος ἄλλοι ἐναντίοι μολπῇ τε ὀρχηθμῷ τε ἔσκαιρον   .
ὑποσημαίνεται δὲ ἐν τούτοις ὁ ὑπορχηματικὸς τρόπος , ὃς ἤνθησεν ἐπὶ Ξενοδήμου καὶ Πινδάρου .
καί ἐστιν ἡ τοιαύτη ὄρχησις μίμησις τῶν ὑπὸ τῆς λέξεως ἑρμηνευομένων πραγμάτων ·
ἣν παρίστησι γινομένην Ξενοφῶν ὁ καλὸς ἐν τῇ Ἀναβάσει ἐν τῷ παρὰ Σεύθῃ τῷ Θρᾳκὶ συμποσίῳ .
φησὶ γοῦν   ·
ἐπειδὴ σπονδαί τε ἐγένοντο καὶ ἐπαιώνισαν , ἀνέστησαν πρῶτοι Θρᾷκες καὶ πρὸς αὐλὸν ὠρχοῦντο σὺν ὅπλοις καὶ ἥλλοντο ὑψηλά τε καὶ κούφως καὶ ταῖς μαχαίραις ἐχρῶντο ·
τέλος δ ὁ ἕτερος τὸν ἕτερον παίει , ὡς πᾶσι δοκεῖν πεπληγέναι τὸν ἄνδρα .
ὃ δ ἔπεσε τεχνικῶς πως , καὶ πάντες ἀνέκραγον οἱ συνδειπνοῦντες Παφλαγόνες .
καὶ ὃ μὲν σκυλεύσας τὰ ὅπλα τοῦ ἑτέρου ἐξῄει ᾄδων Σιτάλκαν , ἄλλοι δὲ τῶν Θρᾳκῶν τὸν ἕτερον ἐξέφερον ὡς τεθνηκότα ·
ἦν δὲ οὐδὲν πεπονθώς .
μετὰ τοῦτον Αἰνιᾶνες καὶ Μάγνητες ἀνέστησαν , οἳ ὠρχοῦντο τὴν καρπαίαν καλουμένην ἐν τοῖς ὅπλοις .
ὁ δὲ τρόπος τῆς ὀρχήσεως ἦν ·
ὃ μὲν παραθέμενος τὰ ὅπλα σπείρει καὶ ζευγηλατεῖ πυκνὰ μεταστρεφόμενος ὡς φοβούμενος , λῃστὴς δὲ προσέρχεται ·
ὃ δὲ ἐπὰν προίδηται ἁρπάσας τὰ ὅπλα μάχεται πρὸ τοῦ ζεύγους ἐν ῥυθμῷ πρὸς τὸν αὐλόν ·
καὶ τέλος ὁ λῃστὴς δήσας τὸν ἄνδρα τὸ ζεῦγος ἀπάγει , ἐνίοτε δὲ καὶ ὁ ζευγηλάτης τὸν λῃστήν ·
εἶτα παρὰ τοὺς βοῦς δήσας ὀπίσω τὼ χεῖρε δεδεμένον ἐλαύνει .
καί τις , φησί , τὸ Περσικὸν ὠρχεῖτο καὶ κροτῶν τὰς πέλτας ὤκλαζε καὶ ἐξανίστατο ·
καὶ ταῦτα πάντα ῥυθμῷ πρὸς τὸν αὐλὸν ἐποίει .
καὶ Ἀρκάδες δέ , φησίν , ἀναστάντες ἐξοπλισάμενοι ᾔεσαν ἐν ῥυθμῷ πρὸς τὸν ἐνόπλιον ῥυθμὸν αὐλούμενοι καὶ ἐνωπλίσαντο καὶ ὠρχήσαντο .
ἐχρῶντο δὲ καὶ αὐλοῖς καὶ σύριγξιν οἱ ἥρωες .
ὁ γοῦν Ἀγαμέμνων    αὐλῶν συρίγγων τ ἐνοπὴν  ἀκούει .
εἰς δὲ τὰ συμπόσια οὐ παρήγαγε ·
πλὴν ἐν τῇ Ὁπλοποιίᾳ   γάμων γινομένων αὐλῶν μνημονεύει .
τοῖς δὲ βαρβάροις ἀποδίδωσι τοὺς αὐλούς ·
παρὰ Τρωσὶ γοῦν ἦν αὐλῶν συρίγγων τ ἐνοπή .
ἔσπενδον δὲ ἀπὸ τῶν δείπνων ἀναλύοντες καὶ τὰς σπονδὰς ἐποιοῦντο Ἑρμῇ   καὶ οὐχ ὡς ὕστερον Διὶ τελείῳ .
δοκεῖ γὰρ Ἑρμῆς ὕπνου προστάτης εἶναι .
σπένδουσι δ αὐτῷ καὶ ἐπὶ ταῖς γλώσσαις   ἐκ τῶν δείπνων ἀπιόντες .
προσνέμονται δ αὐτῷ αἱ γλῶσσαι διὰ τὴν ἑρμηνείαν .
οἶδε δ Ὅμηρος καὶ ποικίλας ἐδωδάς ·
λέγει γοῦν    ἐδωδὴν παντοίην  καὶ    ὄψα οἷα ἔδουσι διοτρεφέες βασιλῆες .
οἶδε δὲ καὶ πᾶσαν τὴν νῦν πολυτέλειαν .
οἴκων μὲν οὖν λαμπρότατος ὁ Μενελάου .
τοιοῦτον δέ τινα ὑφίσταται τῇ κατασκευῇ καὶ λαμπρότητι οἵανπερ Πολύβιος   Ἴβηρός τινος βασιλέως οἰκίαν ·
ὃν καὶ ἐζηλωκέναι λέγει τὴν τῶν Φαιάκων τρυφὴν πλὴν τοῦ τοὺς κρατῆρας ἐν μέσῳ τῆς οἰκίας ἑστάναι πλήρεις οἴνου κριθίνου , ἀργυροῦς ὄντας καὶ χρυσοῦς .
ὅμηρος δὲ τοπογραφῶν καὶ τὴν Καλυψοῦς οἰκίαν ἐκπλήττει τὸν Ἑρμῆν   .
ἀπολαυστικὸς δέ ἐστι παρ αὐτῷ καὶ ὁ τῶν Φαιάκων βίος ·
αἰεὶ γὰρ ἡμῖν δαίς τε φίλη κίθαρίς τε  καὶ τὰ ἑξῆς   . . . . .
ἃ ἔπη   Ἐρατοσθένης οὕτω γεγράφθαι φησίν ·
οὐ γὰρ ἔγωγέ τί φημι τέλος χαριέστερον εἶναι ἢ ὅταν εὐφροσύνη μὲν ἔχῃ κακότητος ἀπούσης , δαιτυμόνες δ ἀνὰ δώματ ἀκουάζωνται ἀοιδοῦ , κακότητος ἀπούσης φάσκων τῆς ἀφροσύνης .
ἀδύνατον γὰρ μὴ φρονίμους εἶναι Φαίακας , οἳ μάλα φίλοι εἰσὶ θεοῖσιν , ὡς ἡ Ναυσικάα φησί   .
καὶ οἱ μνηστῆρες δὲ παρ αὐτῷ πεσσοῖσι προπάροιθε θυράων ἐτέρποντο , οὐ παρὰ τοῦ μεγάλου Διοδώρου μαθόντες τὴν πεττείαν οὐ δὲ τοῦ Μιτυληναίου Λέοντος τοῦ ἀνέκαθεν Ἀθηναίου , ὃς ἀήττητος ἦν κατὰ τὴν πεττευτικήν , ὥς φησι Φαινίας   .
ἀπίων δὲ ὁ Ἀλεξανδρεὺς καὶ ἀκηκοέναι φησὶ παρὰ τοῦ Ἰθακησίου Κτήσωνος τὴν τῶν μνηστήρων πεττείαν οἵα ἦν .
ὀκτὼ γάρ , φησί , καὶ ἑκατὸν ὄντες οἱ μνηστῆρες διετίθεσαν ψήφους ἐναντίας ἀλλήλαις , ἴσας πρὸς ἴσας τὸν ἀριθμόν , ὅσοιπερ ἦσαν καὶ αὐτοί .
γίνεσθαι οὖν ἑκατέρωθεν δʹ καὶ πεντήκοντα .
τὸ δ ἀνὰ μέσον τούτων διαλιπεῖν ὀλίγον ·
ἐν δὲ τῷ μεταιχμίῳ τούτῳ μίαν τιθέναι ψῆφον , ἣν καλεῖν μὲν αὐτοὺς Πηνελόπην , σκοπὸν δὲ ποιεῖσθαι εἴ τις βάλλοι ψήφῳ ἑτέρᾳ ·
καὶ κληρουμένων τὸν λαχόντα στοχάζεσθαι ταύτης .
εἰ δέ τις τύχοι καὶ ἐκκρούσειε πρόσω τὴν Πηνελόπην , ἀποτίθεσθαι τὴν ἑαυτοῦ εἰς τὴν τῆς βληθείσης καὶ ἐξωσμένης χώραν , ἐν ᾗ πρότερον ἦν ·
καὶ πάλιν στάντα τὴν Πηνελόπην ἐν ᾧ τὸ δεύτερον ἐγένετο χωρίῳ ἐντεῦθεν βάλλειν τὴν ἑαυτοῦ .
εἰ δὲ τύχοι ἄνευ τοῦ μηδεμιᾶς τῶν ἄλλων ψαῦσαι , νικᾶν καὶ ἐλπίδας ἔχειν πολλὰς γαμήσειν αὐτήν .
τὸν δὲ Εὐρύμαχον πλείστας εἰληφέναι ταύτῃ τῇ παιδιᾷ καὶ εὔελπιν εἶναι τῷ γάμῳ .
οὕτω δὲ διὰ τὴν τρυφὴν τὰς χεῖρας οἱ μνηστῆρες ἔχουσιν ἁπαλὰς ὡς μη δὲ τὸ τόξον ἐντεῖναι δύνασθαι   .
πολυτελεῖς δ αὐτοῖς καὶ οἱ διακονούμενοι .
δυνατωτάτη δὲ παρ Ὁμήρῳ καὶ ἡ τῶν μύρων εὐωδία   ·
οὗ κινυμένου Διὸς ποτὶ χαλκοβατὲς δῶμα ἔμπης εἰς γαῖάν τε καὶ οὐρανὸν ἵκετ ἀυτμή .
καὶ στρωμνὰς δὲ οἶδε διαπρεπούσας ·
τοιαύτας οὖν Ἀρήτη Ὀδυσσεῖ ὑποστρωννύειν κελεύει   , καὶ Νέστωρ αὐχεῖ πρὸς Τηλέμαχον πολλῶν τοιούτων εὐπορεῖν .
τῶν δ ἄλλων ποιητῶν ἔνιοι τὰς καθ αὑτοὺς πολυτελείας καὶ ῥᾳθυμίας ἀνέπεμπον ὡς οὔσας καὶ κατὰ τὰ Τρωικά .
Αἰσχύλος γοῦν ἀπρεπῶς που παράγει μεθύοντας τοὺς Ἕλληνας , ὡς καὶ τὰς ἀμίδας ἀλλήλοις περικαταγνύναι .
λέγει γοῦν   ·
ὅδ  ἐστὶν ὅς ποτ ἀμφ  ἐμοὶ βέλος γελωτοποιόν , τὴν κάκοσμον οὐράνην , ἔρριψεν οὐ δ ἥμαρτε ·
περὶ δ ἐμῷ κάρᾳ πληγεῖσ  ἐναυάγησεν ὀστρακουμένη , χωρὶς μυρηρῶν τευχέων πνέουσ ἐμοί .
καὶ Σοφοκλῆς δὲ ἐν Ἀχαιῶν συνδείπνῳ   ·
ἀλλ  ἀμφὶ θυμῷ τὴν κάκοσμον οὐράνην ἔρριψεν οὐ δ ἥμαρτε ·
περὶ δ ἐμῷ κάρᾳ κατάγνυται τὸ τεῦχος οὐ μύρου πνέον .
ἐδειματούμην δ οὐ φίλης ὀσμῆς ὕπο .
Εὔπολις δὲ τὸν πρῶτον εἰσηγησάμενον τὸ τῆς ἀμίδος ὄνομα ἐπιπλήττει λέγων   ·
Αλκ .
μισῶ λακωνίζειν , ταγηνίζειν δὲ κ ἂν πριαίμην . Β. πολλὰς δ οἶμαι νῦν βεβινῆσθαι .
Αλκ . . . . . .
ὃς δὲ πρῶτος ἐξεῦρεν τὸ πρῲ πιπίνειν ; Β. πολλήν γε λακκοπρωκτίαν ἡμῖν ἐπίστασ εὑρών .
τίς εἶπεν  ἀμίδα παῖ  πρῶτος μεταξὺ πίνων ; Β. Παλαμηδικόν γε τοῦτο τ οὐξεύρημα καὶ σοφόν σου .
παρ Ὁμήρῳ δὲ οἱ ἀριστεῖς κοσμίως δειπνοῦσιν ἐν Ἀγαμέμνονος .
εἰ δ ἐν Ὀδυσσείᾳ   φιλονεικοῦσιν Ἀχιλλεὺς καὶ Ὀδυσσεὺς καὶ Ἀγαμέμνων  χαῖρε νόῳ  , ἀλλ ὠφέλιμοι αἱ φιλοτιμίαι ζητούντων εἰ λόγῳ ἢ μάχῃ αἱρεθῆναι δεῖ τὸ Ἴλιον .
ἀλλ οὐδ  ὅτε μνηστῆρας εἰσάγει μεθύοντας , οὐ δὲ τότε τοιαύτην ἀκοσμίαν εἰσήγαγεν ὡς Σοφοκλῆς καὶ Αἰσχύλος πεποιήκασιν , ἀλλὰ πόδα βόειον ἐπὶ τὸν Ὀδυσσέα ῥιπτούμενον   .
καθέζονται δ ἐν τοῖς συνδείπνοις οἱ ἥρωες , οὐ κατακέκλινται .
τοῦτο δὲ καὶ παρ Ἀλεξάνδρῳ τῷ βασιλεῖ ἐνίοτε ἦν , ὥς φησι Δοῦρις   .
ἑστιῶν γοῦν ποτε ἡγεμόνας εἰς ἑξακισχιλίους ἐκάθισεν ἐπὶ δίφρων ἀργυρῶν καὶ κλιντήρων , ἁλουργοῖς περιστρώσας ἱματίοις .
ἡγήσανδρος δέ φησιν   οὐ δὲ ἔθος εἶναι ἐν Μακεδονίᾳ κατακλίνεσθαί τινα ἐν δείπνῳ , εἰ μή τις ἔξω λίνων ὗν κεντήσειεν ·
ἕως δὲ τότε καθήμενοι ἐδείπνουν .
κάσανδρος οὖν πέντε καὶ τριάκοντα ὢν ἐτῶν ἐδείπνει παρὰ τῷ πατρὶ καθήμενος , οὐ δυνάμενος τὸν ἆθλον ἐκτελέσαι καίπερ ἀνδρεῖος γεγονὼς καὶ κυνηγὸς ἀγαθός .
ἐς τὸ πρέπον δὲ Ὅμηρος ἀφορῶν τοὺς ἥρωας οὐ παρήγαγεν ἄλλο τι δαινυμένους ἢ κρέα καὶ ταῦτα ἑαυτοῖς σκευάζοντας .
οὐ γὰρ ἔχει γέλωτα οὐ δ αἰσχύνην ὀψαρτύοντας αὐτοὺς καὶ ἕψοντας ὁρᾶν .
ἐπετήδευον γὰρ τὴν αὐτοδιακονίαν καὶ ἐκαλλωπίζοντο , φησὶ Χρύσιππος , τῇ ἐν τούτοις εὐστροφίᾳ .
ὀδυσσεὺς γοῦν δαιτρεῦσαί τε καὶ  πῦρ νηῆσαι  οἷος οὐκ ἄλλος δεξιὸς εἶναί φησι   .
καὶ ἐν Λιταῖς δὲ Πάτροκλος καὶ Ἀχιλλεὺς πάντα εὐτρεπίζει   .
καὶ Μενελάου δὲ τελοῦντος γάμους ὁ νυμφίος Μεγαπένθης οἰνοχοεῖ   .
νῦν δὲ ἐπὶ τοσοῦτον ἐκπεπτώκαμεν ὡς κατακεῖσθαι δαινύμενοι .
προσφάτως δὲ καὶ τὰ βαλανεῖα παρῆκται , τὴν ἀρχὴν οὐ δὲ ἔνδον τῆς πόλεως ἐώντων εἶναι αὐτά , ὧν τὸ βλαπτικὸν Ἀντιφάνης δηλοῖ   ·
εἰς μακαρίαν τὸ λουτρόν , ὡς διέθηκέ με .
ἑφθὸν κομιδῇ πεποίηκεν ·
ἀποκναίσειεν ἂν κ ἂν ὁστισοῦν μου λαβόμενος τοῦ δέρματος .
οὕτω στερεόν τι πρᾶγμα θερμόν ἐσθ ὕδωρ .
ἕρμιππος   ·
μὰ τὸν Δί , οὐ μέντοι μεθύειν τὸν ἄνδρα χρὴ τὸν ἀγαθὸν οὐ δὲ θερμολουτεῖν , ἃ σὺ ποιεῖς .
ηὔξηται δὲ καὶ ἡ τῶν ὀψοποιῶν περιεργία καὶ ἡ τῶν μυρεψῶν ·
ὥστ  οὐδ  ἂν κολυμβᾶν εἰς κολυμβήθραν μύρου  ἀρκεῖσθαί τις ἂν δύναιτο , φησὶν Ἄλεξις   .
ἀνθοῦσι δὲ καὶ αἱ τῶν περὶ τὰ πέμματα δημιουργίαι καὶ αἱ περὶ τὰς συνουσίας περιεργίαι , ὥστ ἐπιτεχνᾶσθαι σπόγγους ὑποτίθεσθαι ·
ἐπακτικὸν γὰρ εἶναι τὸ τοιοῦτον πρὸς ἀφροδισίων πλῆθος .
θεόφραστος δ οὕτω φησί   τινας ὀχευτικὰς δυνάμεις εἶναι ὡς καὶ μέχρι ἑβδομήκοντα συνουσιῶν ἐπιτελεῖν καὶ τὸ τελευταῖον αὐτοῖς αἷμα ἀποκρίνεσθαι .
φύλαρχος δὲ Σανδρόκοττόν φησι   τὸν Ἰνδῶν βασιλέα Σελεύκῳ μεθ ὧν ἔπεμψε δώρων ἀποστεῖλαί τινας δυνάμεις στυτικὰς τοιαύτας ὡς ὑπὸ τοὺς πόδας τιθεμένας τῶν συνουσιαζόντων οἷς μὲν ὁρμὰς ἐμποιεῖν ὀρνίθων δίκην , οὓς δὲ καταπαύειν .
ηὔξηται δὲ νῦν καὶ ἡ τῆς μουσικῆς διαστροφή , καὶ ἡ περὶ τὰς ἐσθήσεις καὶ ὑποδέσεις ἐπήκμασε πολυτέλεια .
ὅμηρος δὲ τὴν τοῦ μύρου φύσιν εἰδὼς οὐκ εἰσήγαγε μύροις ἀλειφομένους τοὺς ἥρωας πλὴν τὸν Πάριν ἐν οἷς φησὶ    κάλλει στίλβων  , ὡς καὶ Ἀφροδίτη κάλλει τὰ πρόσωπα καθαίρει   .
ἀλλ οὐ δὲ στεφανουμένους εἰσάγει , καίτοι τῷ ἐκ τῆς μεταφορᾶς ὁμοιώματι σημαίνεται ὅτι ᾔδει τὸν στέφανον .
νῆσος , ἣν πέρι πόντος ἀπείριτος ἐστεφάνωτο .
πάντῃ γάρ σε περὶ στέφανος πολέμοιο δέδηε .
παρατηρητέον δὲ καὶ ὅτι ἐν μὲν Ὀδυσσείᾳ ἀπονιζομένους τὰς χεῖρας ποιεῖ πρὶν μεταλαβεῖν τροφῆς , ἐν Ἰλιάδι δὲ τοῦτο ποιοῦντας οὐκ ἔστιν εὑρεῖν .
σχολαζόντων γὰρ βίος ὁ ἐν Ὀδυσσείᾳ καὶ διὰ τὴν εἰρήνην τρυφώντων ·
διὸ οἱ ἐνταῦθα ἐθεράπευον τὸ σῶμα διὰ λουτρῶν καὶ κατανιμμάτων .
διὰ τοῦτο καὶ ἀστραγαλίζουσιν ἐν ταύτῃ τῇ πολιτείᾳ καὶ ὀρχοῦνται καὶ σφαιρίζουσιν .
ἡρόδοτος δὲ οὐ καλῶς εἴρηκεν   ἐπὶ Ἄτυος διὰ λιμὸν εὑρεθῆναι τὰς παιδιάς ·
πρεσβεύει γὰρ τοῖς χρόνοις τὰ ἡρωικά .
οἱ δ ἐν τῇ Ἰλιακῇ πολιτείᾳ μονονοὺ βοῶσι   ·
κλῦθ  Ἀλαλά , Πολέμου θύγατερ , ἐγχέων προοίμιον .
ὅτι Ἀριστόνικον τὸν Καρύστιον , τὸν Ἀλεξάνδρου σφαιριστήν , Ἀθηναῖοι πολίτην ἐποιήσαντο διὰ τὴν τέχνην καὶ ἀνδριάντα ἀνέστησαν .
τὰς γὰρ βαναύσους τέχνας Ἕλληνες ὕστερον περὶ πλείστου μᾶλλον ἐποιοῦντο ἢ τὰς κατὰ παιδείαν γινομένας ἐπινοίας .
ἑστιαιεῖς γοῦν καὶ Ὠρεῖται Θεοδώρου τοῦ ψηφοκλέπτου ἐν θεάτρῳ χαλκῆν εἰκόνα ἀνέθηκαν ψῆφον κρατοῦσαν ·
ὡς δ αὕτως Μιλήσιοι Ἀρχελάου τοῦ κιθαριστοῦ .
ἐν δὲ Θήβαις Πινδάρου μὲν οὐκ ἔστιν εἰκών , Κλέωνος δὲ τοῦ ᾠδοῦ , ἐφ ἧς ἐπιγέγραπται ·
πυθέα υἱὸς ὅδ ἐστὶ Κλέων Θηβαῖος ἀοιδός , ὃς πλείστους θνητῶν ἀμφέθετο στεφάνους κρατὸς ἐπὶ σφετέρου , καί οἱ κλέος οὐρανόμηκες .
χαῖρε , Κλέων , Θήβας πατρίδ ἐπευκλεΐσας .
ὑπὸ τούτου τὸν ἀνδριάντα , ὅτε Ἀλέξανδρος τὰς Θήβας κατασκάπτων . . . .
, φησὶ Πολέμων   φεύγοντά τινα χρυσίον εἰς τὸ ἱμάτιον κοῖλον ὂν ἐνθέσθαι , καὶ ἀνοικιζομένης τῆς πόλεως ἐπανελθόντα εὑρεῖν τὸ χρυσίον μετὰ ἔτη τριάκοντα .
ἡρόδοτος δὲ ὁ λογόμιμος , ὥς φησιν Ἡγήσανδρος   , καὶ Ἀρχέλαος ὁ ὀρχηστὴς παρὰ Ἀντιόχῳ τῷ βασιλεῖ μάλιστα ἐτιμῶντο τῶν φίλων .
ὁ δὲ πατὴρ αὐτοῦ Ἀντίοχος τοὺς Σωστράτου τοῦ αὐλητοῦ υἱεῖς σωματοφύλακας ἐπεποίητο .
ἐθαυμάζετο δὲ παρ Ἕλλησι καὶ Ῥωμαίοις Ματρέας ὁ πλάνος ὁ Ἀλεξανδρεύς , ὃς ἔλεγε καὶ θηρίον τρέφειν ὃ αὐτὸ ἑαυτὸ κατεσθίει ·
ὡς καὶ ζητεῖσθαι μέχρι νῦν τὸ Ματρέου θηρίον τί ἐστιν .
ἐποίησε δ οὗτος καὶ παρὰ τὰς Ἀριστοτέλους ἀπορίας καὶ ἀνεγίνωσκε δημοσίᾳ , διὰ τί ὁ ἥλιος δύνει μὲν κολυμβᾷ δ οὔ , καὶ διὰ τί οἱ σπόγγοι συμπίνουσι μὲν συγκωθωνίζονται δ οὔ , καὶ τὰ τετράδραχμα καταλλάττεται μὲν ὀργίζεται δ οὔ .
ἀθηναῖοι δὲ Ποθεινῷ τῷ νευροσπάστῃ τὴν σκηνὴν ἔδωκαν ἀφ ἧς ἐνεθουσίων οἱ περὶ Εὐριπίδην .
ἀθηναῖοι δὲ καὶ Εὐρυκλείδην ἐν τῷ θεάτρῳ ἀνέστησαν μετὰ τῶν περὶ Αἰσχύλον .
ἐθαυμάζετο δὲ καὶ Ξενοφῶν ὁ θαυματοποιός , ὃς μαθητὴν κατέλιπε Κρατισθένη τὸν Φλιάσιον ·
ὃς πῦρ τε αὐτόματον ἐποίει ἀναφύεσθαι καὶ ἄλλα πολλὰ φάσματα ἐτεχνᾶτο , ἀφ ὧν ἐξίστα τῶν ἀνθρώπων τὴν διάνοιαν .
τοιοῦτος ἦν καὶ Νυμφόδωρος ὁ θαυματοποιός , ὃς προσκρούσας Ῥηγίνοις , ὥς φησι Δοῦρις   , εἰς δειλίαν αὐτοὺς ἔσκωψε πρῶτος .
Εὔδικος δὲ ὁ γελωτοποιὸς ηὐδοκίμει μιμούμενος παλαιστὰς καὶ πύκτας , ὥς φησιν Ἀριστόξενος   .
στράτων δ ὁ Ταραντῖνος ἐθαυμάζετο τοὺς διθυράμβους μιμούμενος ·
τὰς δὲ κιθαρῳδίας οἱ περὶ τὸν ἐξ Ἰταλίας Οἰνώναν , ὃς καὶ Κύκλωπα εἰσήγαγε τερετίζοντα καὶ ναυαγὸν Ὀδυσσέα σολοικίζοντα , ὁ αὐτός φησι .
διοπείθης δὲ ὁ Λοκρός , ὥς φησι Φανόδημος   , παραγενόμενος εἰς Θήβας καὶ ὑποζωννύμενος οἴνου κύστεις μεστὰς καὶ γάλακτος καὶ ταύτας ἀποθλίβων ἀνιμᾶν ἔλεγεν ἐκ τοῦ στόματος .
τοιαῦτα ποιῶν ηὐδοκίμει καὶ Νοήμων ὁ ἠθολόγος .
ἔνδοξοι δ ἦσαν καὶ παρ Ἀλεξάνδρῳ θαυματοποιοὶ Σκύμνος ὁ Ταραντῖνος , Φιλιστίδης ὁ Συρακούσιος , Ἡράκλειτος ὁ Μιτυληναῖος .
γεγόνασι δὲ καὶ πλάνοι ἔνδοξοι , ὧν Κηφισόδωρος καὶ Πανταλέων .
φιλίππου δὲ τοῦ γελωτοποιοῦ Ξενοφῶν μνημονεύει   .
ὅρος οἰκουμένης .
δῆμον τὴν Ῥώμην φησί .
λέγει δὲ καὶ ὅτι οὐκ ἄν τις σκοποῦ πόρρω τοξεύων λέγοι τὴν Ῥώμην πόλιν ἐπιτομὴν τῆς οἰκουμένης ·
ἐν ᾗ συνιδεῖν ἔστιν οὕτως πάσας τὰς πόλεις ἱδρυμένας , καὶ κατ ἰδίαν δὲ τὰς πολλάς , ὡς Ἀλεξανδρέων μὲν τὴν χρυσῆν , Ἀντιοχέων δὲ τὴν καλήν , Νικομηδέων δὲ τὴν περικαλλῆ , προσέτι τε   τὴν λαμπροτάτην πόλεων πασῶν ὁπόσας ὁ Ζεὺς ἀναφαίνει , τὰς Ἀθήνας λέγω .
ἐπιλείποι δ ἄν με οὐχ ἡμέρα μία ἐξαριθμούμενον τὰς ἐν τῇ Ῥωμαίων οὐρανοπόλει ἀριθμουμένας πόλεις , ἀλλὰ πᾶσαι αἱ κατὰ τὸν ἐνιαυτὸν διὰ τὸ πλῆθος .
καὶ γὰρ ὅλα ἔθνη ἀθρόως αὐτόθι συνῴκισται , ὡς τὸ Καππαδοκῶν καὶ Σκυθῶν καὶ Ποντίων καὶ ἄλλων πλειόνων .
οὗτοι οὖν πάντες , ὁ σύμπας δῆμος τῆς οἰκουμένης , τὸν ἐφ ἡμῖν , φησί , φιλόσοφον ὀρχηστὴν Μέμφιν ἐκάλεσαν ἀπαρχαίζοντες τὴν διὰ τοῦ σώματος αὐτοῦ κίνησιν τῇ τῶν πόλεων ἀρχαιοτάτῃ καὶ βασιλικωτάτῃ , περὶ ἧς Βακχυλίδης φησί   ·
τὴν ἀχείμαντόν τε Μέμφιν καὶ δονακώδεα Νεῖλον .
οὗτος τὴν Πυθαγόρειον φιλοσοφίαν ἐπιδείκνυσιν ἥτις ἐστί , μετὰ σιωπῆς πάνθ ἡμῖν ἐμφανίζων σαφέστερον ἢ οἱ τὰς τῶν λόγων τέχνας ἐπαγγελλόμενοι διδάσκειν .
τῆς δὲ κατὰ τοῦτον ὀρχήσεως τῆς τραγικῆς καλουμένης πρῶτος εἰσηγητὴς γέγονε Βάθυλλος ὁ Ἀλεξανδρεύς , ὅν φησι παντομίμους ὀρχήσασθαι Σέλευκος .
τοῦτον τὸν Βάθυλλόν φησιν Ἀριστόνικος καὶ Πυλάδην , οὗ ἐστι καὶ σύγγραμμα περὶ ὀρχήσεως , τὴν Ἰταλικὴν ὄρχησιν συστήσασθαι ἐκ τῆς κωμικῆς , ἣ ἐκαλεῖτο κόρδαξ , καὶ τῆς τραγικῆς , ἣ ἐκαλεῖτο ἐμμέλεια , καὶ τῆς σατυρικῆς , ἣ ἐλέγετο σίκιννις  διὸ καὶ οἱ σάτυροι σικιννισταί  , ἧς εὑρετὴς Σίκιννός τις βάρβαρος .
οἳ δέ φασιν ὅτι Κρὴς ἦν ὁ Σίκιννος .
ἦν δὲ ἡ Πυλάδου ὄρχησις ὀγκώδης παθητική τε καὶ πολυπρόσωπος , ἡ δὲ Βαθύλλειος ἱλαρωτέρα ·
καὶ γὰρ ὑπόρχημά τι τοῦτον διατίθεσθαι .
σοφοκλῆς δὲ πρὸς τῷ καλὸς γεγενῆσθαι τὴν ὥραν ἦν καὶ ὀρχηστικὴν δεδιδαγμένος καὶ μουσικὴν ἔτι παῖς ὢν παρὰ Λάμπρῳ .
μετὰ γοῦν τὴν ἐν Σαλαμῖνι ναυμαχίαν περὶ τρόπαιον γυμνὸς ἀληλιμμένος ἐχόρευσε μετὰ λύρας ·
οἳ δὲ ἐν ἱματίῳ φασί .
καὶ τὸν Θάμυριν διδάσκων αὐτὸς ἐκιθάρισεν ·
ἄκρως δὲ ἐσφαίρισεν , ὅτε τὴν Ναυσικάαν καθῆκε .
τῆς δὲ Μέμφιδος ὀρχήσεως ἤρα καὶ Σωκράτης ὁ σοφὸς καὶ πολλάκις καταλαμβανόμενος ὀρχούμενος , ὥς φησι Ξενοφῶν   , ἔλεγε τοῖς γνωρίμοις παντὸς εἶναι μέλους τὴν ὄρχησιν γυμνάσιον .
ἔταττον γὰρ τὸ ὀρχεῖσθαι ἐπὶ τοῦ κινεῖσθαι καὶ ἐρεθίζεσθαι .
ἀνακρέων   ·
καλλίκομοι κοῦραι Διὸς ὠρχήσαντ  ἐλαφρῶς .
ἴων   ·
ἐκ τῶν ἀέλπτων μᾶλλον ὤρχησεν φρένας .
ἕρμιππος δέ φησι   Θεόφραστον παραγίνεσθαι εἰς τὸν περίπατον καθ ὥραν λαμπρὸν καὶ ἐξησκημένον , εἶτα καθίσαντα διατίθεσθαι τὸν λόγον οὐδεμιᾶς ἀπεχόμενον κινήσεως οὐ δὲ σχήματος ἑνός .
καί ποτε ὀψοφάγον μιμούμενον ἐξείραντα τὴν γλῶσσαν περιλείχειν τὰ χείλη .
ἔμελε δὲ αὐτοῖς καὶ τοῦ κοσμίως ἀναλαμβάνειν τὴν ἐσθῆτα καὶ τοὺς μὴ τοῦτο ποιοῦντας ἔσκωπτον .
πλάτων ἐν Θεαιτήτῳ   ·
πάντα δυναμένους ὀξέως τε καὶ τορῶς διακονεῖν , ἀναβάλλεσθαι δ οὐκ ἐπισταμένους ἐπιδέξι ἐλευθερίως οὐ δ ἁρμονίαν λόγων λαβόντας ὀρθῶς ὑμνῆσαι θεῶν τε καὶ ἀνθρώπων εὐδαιμόνων βίον .
σαπφὼ περὶ Ἀνδρομέδας σκώπτει   ·
τίς δ ἀγροιῶτις θέλγει νόον οὐκ ἐπισταμένη τὰ βράκε  ἕλκειν ἐπὶ τῶν σφυρῶν ;
φιλέταιρος   ·
ἀμφιβάλλου σφυροῖς ·
οὐ καθήσεις , τάλαν , μηδ  ἀγροίκως ἄνω γόνατος ἀμφέξει ;
ἕρμιππος δέ φησι   Θεόκριτον τὸν Χῖον ὡς ἀπαίδευτον μέμφεσθαι τὴν Ἀναξιμένους περιβολήν ·
καλλίστρατός τε ὁ Ἀριστοφάνειος Ἀρίσταρχον ἐν συγγράμματι κακῶς εἴρηκεν ἐπὶ τῷ μὴ εὐρύθμως ἀμπέχεσθαι , φέροντός τι καὶ τοῦ τοιούτου πρὸς παιδείας ἐξέτασιν .
διὸ καὶ Ἄλεξίς φησιν   ·
ἓν γὰρ νομίζω τοῦτο τῶν ἀνελευθέρων εἶναι , τὸ βαδίζειν ἀρρύθμως ἐν ταῖς ὁδοῖς , ἐξὸν καλῶς .
οὗ μή τε πράττεται τέλος μηδεὶς . . .
ἡμᾶς μή τε τιμὴν δόντα δεῖ ἑτέρων λαβεῖν , φέρει δὲ τοῖς μὲν χρωμένοις δόξης τιν ὄγκον , τοῖς δ ὁρῶσιν ἡδονήν , κόσμον δὲ τῷ βίῳ  τὸ τοιοῦτον γέρας τίς οὐκ ἂν αὑτῷ κτῷτο φάσκων νοῦν ἔχειν ;
καὶ Αἰσχύλος δὲ οὐ μόνον ἐξεῦρε τὴν τῆς στολῆς εὐπρέπειαν καὶ σεμνότητα , ἣν ζηλώσαντες οἱ ἱεροφάνται καὶ δᾳδοῦχοι ἀμφιέννυνται , ἀλλὰ καὶ πολλὰ σχήματα ὀρχηστικὰ αὐτὸς ἐξευρίσκων ἀνεδίδου τοῖς χορευταῖς .
χαμαιλέων γοῦν πρῶτον αὐτόν φησι   σχηματίσαι τοὺς χοροὺς ὀρχηστοδιδασκάλοις οὐ χρησάμενον , ἀλλὰ καὶ αὐτὸν τοῖς χοροῖς τὰ σχήματα ποιοῦντα τῶν ὀρχήσεων , καὶ ὅλως πᾶσαν τὴν τῆς τραγῳδίας οἰκονομίαν εἰς ἑαυτὸν περιιστᾶν .
ὑπεκρίνετο γοῦν μετὰ τοῦ εἰκότος τὰ δράματα .
ἀριστοφάνης γοῦν  παρὰ δὲ τοῖς κωμικοῖς ἡ περὶ τῶν τραγικῶν ἀπόκειται πίστις  ποιεῖ αὐτὸν Αἰσχύλον λέγοντα   ·
τοῖσι χοροῖς αὐτὸς τὰ σχήματ ἐποίουν .
τοὺς Φρύγας οἶδα θεωρῶν , ὅτε τῷ Πριάμῳ συλλυσόμενοι τὸν παῖδ ἦλθον τεθνεῶτα , πολλὰ τοιαυτὶ καὶ τοιαυτὶ καὶ δεῦρο σχηματίσαντας .
καὶ Τέλεσις δὲ ἢ Τελέστης ὁ ὀρχηστοδιδάσκαλος πολλὰ ἐξεύρηκε σχήματα , ἄκρως ταῖς χερσὶ τὰ λεγόμενα δεικνύς .
φίλλις ὁ Δήλιος μουσικὸς   τοὺς ἀρχαίους φησὶ κιθαρῳδοὺς κινήσεις ἀπὸ μὲν τοῦ προσώπου μικρὰς φέρειν , ἀπὸ ποδῶν δὲ πλείους , ἐμβατηρίους καὶ χορευτικάς .
ἀριστοκλῆς οὖν φησιν   ὅτι Τελέστης ὁ Αἰσχύλου ὀρχηστὴς οὕτως ἦν τεχνίτης ὥστε ἐν τῷ ὀρχεῖσθαι τοὺς Ἑπτὰ ἐπὶ Θήβας φανερὰ ποιῆσαι τὰ πράγματα δι ὀρχήσεως .
φασὶ δὲ καὶ ὅτι οἱ ἀρχαῖοι ποιηταί , Θέσπις , Πρατίνας , Φρύνιχος , ὀρχησταὶ ἐκαλοῦντο διὰ τὸ μὴ μόνον τὰ ἑαυτῶν δράματα ἀναφέρειν εἰς ὄρχησιν τοῦ χοροῦ , ἀλλὰ καὶ ἔξω τῶν ἰδίων ποιημάτων διδάσκειν τοὺς βουλομένους ὀρχεῖσθαι .
μεθύων δὲ ἐποίει τὰς τραγῳδίας Αἰσχύλος , ὥς φησι Χαμαιλέων   .
σοφοκλῆς γοῦν ὠνείδιζεν αὐτῷ ὅτι εἰ καὶ τὰ δέοντα ποιεῖ , ἀλλ οὐκ εἰδώς γε .
ὀρχήσεις δὲ ἐθνικαὶ αἵδε ·
λακωνικαί , Τροιζήνιαι , Ἐπιζεφύριοι , | Κρητικαί , Ἰωνικαί , Μαντινικαί , ἃς προκρίνει Ἀριστόξενος   διὰ τὴν τῶν χειρῶν κίνησιν .
οὕτως δ ἦν ἔνδοξον καὶ σοφὸν ἡ ὄρχησις ὥστε Πίνδαρος τὸν Ἀπόλλωνα ὀρχηστὴν καλεῖ   ·
ὀρχήστ  ἀγλαΐας ἀνάσσων , εὐρυφάρετρ  Ἄπολλον , καὶ Ὅμηρος ἢ τῶν Ὁμηριδῶν τις ἐν τῷ εἰς Ἀπόλλωνα ὕμνῳ φησίν   ·
ἀπόλλων φόρμιγγ  ἐν χείρεσσιν ἔχων χάριεν κιθάριζε , καλὰ καὶ ὕψι βιβάς .
Εὔμηλος δὲ ὁ Κορίνθιος ἢ Ἀρκτῖνος τὸν Δία ὀρχούμενόν που παράγει λέγων   ·
μέσσοισιν δ ὠρχεῖτο πατὴρ ἀνδρῶν τε θεῶν τε .
θεόφραστος δὲ   πρῶτόν φησιν Ἄνδρωνα τὸν Καταναῖον αὐλητὴν κινήσεις καὶ ῥυθμοὺς ποιῆσαι τῷ σώματι αὐλοῦντα ·
ὅθεν σικελίζειν τὸ ὀρχεῖσθαι παρὰ τοῖς παλαιοῖς ·
μεθ ὃν Κλεόλαν τὸν Θηβαῖον .
ὀρχησταὶ δὲ ἔνδοξοι Βολβὸς μὲν παρὰ Κρατίνῳ καὶ Καλλίᾳ   , Ζήνων δὲ ὁ Κρὴς ὁ πάνυ Ἀρταξέρξῃ προσφιλέστατος παρὰ Κτησίᾳ   .
ἀλέξανδρος δὲ ἐν τῇ πρὸς Φιλόξενον ἐπιστολῇ μέμνηται Θεοδώρου καὶ Χρυσίππου .
ὅτι τὸ Μουσεῖον ὁ Φιλιάσιος Τίμων ὁ σιλλογράφος   τάλαρόν πού φησιν ἐπισκώπτων τοὺς ἐν αὐτῷ τρεφομένους φιλοσόφους , ὅτι ὥσπερ ἐν πανάγρῳ τινὶ σιτοῦνται καθάπερ οἱ πολυτιμότατοι ὄρνιθες ·
πολλοὶ μὲν βόσκονται ἐν Αἰγύπτῳ πολυφύλῳ βιβλιακοὶ χαρακῖται ἀπείριτα δηριόωντες Μουσέων ἐν ταλάρῳ .
ἕως ἂν τῆς λογοδιαρροίας ἀπαλλαγῶσιν οὗτοι οἱ τραπεζορήτορες , οἳ ὑπὸ γλωσσαλγίας ἐπιλελῆσθαί μοι δοκοῦσι καὶ τοῦ Πυθικοῦ χρησμοῦ , ὃν ἀναγράφει Χαμαιλέων   ·
εἴκοσι τὰς πρὸ κυνὸς καὶ εἴκοσι τὰς μετέπειτα οἴκῳ ἐνὶ σκιερῷ Διονύσῳ χρῆσθαι ἰητρῷ .
καὶ Μνησίθεος δ ὁ Ἀθηναῖος Διόνυσον ἰατρόν φησι τὴν Πυθίαν χρῆσαι τιμᾶν Ἀθηναίοις .
φησὶ δὲ καὶ Ἀλκαῖος ὁ Μιτυληναῖος ποιητής   ·
τέγγε πνεύμονα οἴνῳ ·
ἡ δ ὥρη χαλεπή ·
πάντα δὲ δίψαισ  ὑπὸ καύματος .
καὶ ἀλλαχοῦ   ·
πίνωμεν , τὸ γὰρ ἄστρον περιτέλλεται .
Εὔπολίς τε τὸν Καλλίαν φησὶν ἀναγκάζεσθαι ὑπὸ Πρωταγόρου πίνειν , ἵνα   ·
πρὸ τοῦ κυνὸς τὸν πνεύμον ἔκλυτον φορῇ .
ἡμῖν δ οὐ μόνον ὁ πνεύμων ἀπεξήρανται , κινδυνεύει δὲ καὶ ἡ καρδία .
καίτοι Ἀντιφάνης λέγει   ·
τὸ δὲ ζῆν , εἰπέ μοι , τί ἐστι ;
τὸ πίνειν φήμ ἐγώ .
ὁρᾷς παρὰ ῥείθροισι χειμάρροις ὅσα δένδρων ἀεὶ τὴν νύκτα καὶ τὴν ἡμέραν βρέχεται , μέγεθος καὶ κάλλος οἷα γίνεται , τὰ δ ἀντιτείνοντ   οἱονεὶ δίψαν τινὰ ἢ ξηρασίαν ἔχοντ  αὐτόπρεμν ἀπόλλυται .
οὕτω τούτοις , φησί , κυνολογήσασιν ἐδόθη πιεῖν .
εἴρηται δὲ τὸ βρέχειν καὶ ἐπὶ τοῦ πίνειν .
δεῖ γὰρ φαγόντας δαψιλῶς βρέχειν .
Εὔβουλος   ·
σίκων ἐγὼ βεβρεγμένος ἥκω καὶ κεκωθωνισμένος . Β. πέπωκας οὗτος ; Α. . . . . .
πέπωκ  ἐγώ , μὰ Δία τὸν Μενδαῖον .
ὅτι τὸ ἀναπίπτειν κυρίως ἐπὶ ψυχῆς ἐστιν , οἷον ἀθυμεῖν , ὀλιγοδρανεῖν .
θουκυδίδης αʹ   ·
νικώμενοι ἐπ ἐλάχιστον ἀναπίπτουσι .
κρατῖνος δ ἐπὶ ἐρετῶν χρᾶται τῇ λέξει   ·